Cum se realizează tratamentul adenomului de prostată
Data publicării:
Adenomul de prostată, adică așa-numita prostată mărită, produce simptome neplăcute, care afectează grav, în timp, viața pacientului, spune dr. Bogdan Pârlițeanu, medic specialist Urologie. Bărbații cu adenom de prostată pot resimți nevoia de a micționa mai des și se confruntă adesea cu urinări nocturne, modificări ale jetului urinar, senzația de golire incompletă, micțiuni reduse cantitativ. Uneori, poate apărea sânge în urină și pacienții pot simți nevoia bruscă și imediată de a urina.
Tratamentul pentru adenom de prostată este recomandat de medicul urolog și depinde întotdeauna de severitatea afectării, de bolile asociate de care suferă pacientul și, desigur, de opțiunile acestuia. În prezent, există numeroase opțiuni minim invazive moderne, foarte bine suportate de pacienți, cu rezultate funcționale excelente.